ถ้าหากท่านใดไปพบเจอร้านข้าวหน้าไก่ที่ไหนอร่อยกว่าร้าน "รสดี เด็ด" สยาม รบกวนแจ้งพิกัดไว้ตรงนี้นะครับ ผมจะพุ่งไปชิมด้วยความเร็วสูงสุดทันที กินมากี่เจ้าก็ยังโค่นบัลลังก์แชมป์ที่นี่ไม่ได้ เพราะฉะนั้นท่านใดที่ไม่เคยทานอันนี้พลาดนะครับรบกวนให้ไปชิมซะ รายการอาหารอย่างอื่นที่นิยมสั่งไม่แพ้กันก็มีก๋วยเตี๋ยวเนื้อ ทางร้านมีเส้นหมี่กับเส้นใหญ่บริการเท่านั้นครับ ใครนิยมเส้นอะไรก็ตามสะดวก แต่จากการสังเกตผมเห็นคนสั่งเส้นหมี่มากกว่านะ น้ำก๋วยเตี๋ยวก็กลมกล่อมดี จนเคยมีคนนินทาว่าอาจจะใส่บางสิ่งบางอย่างเพิ่มรสชาติ อย่าคิดมากเลย อร่อยก็กินไปเถอะ ได้เหล่สาวสยามอีก ฟินสองต่อ